Diari Oficial de la Generalitat Valenciana


Sumari del DOGV 5197, del 13-02-2006 (2006/1537)

Informació pública del Pla Especial del Paratge Natural Municipal de l'entorn de l'Ermitori de la Magdalena.
------------------------------------------------------------------------------------------------------------

### Dades del document

Número de DOGV
:   5197

Data del DOGV
:   13-02-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/1537


Organisme emissor
:   Ajuntament de Castelló de la Plana

Tipus de document
:   Anunci

Informació pública del Pla Especial del Paratge Natural Municipal de l'entorn de l'Ermitori de la Magdalena. [2006/X1537]  
L'alcalde de l'Ajuntament de Castelló de la Plana, en data 6 de febrer de 2006, va dictar el decret següent:  
.En data 28 de juliol de 2005, el Ple de la Corporació va acordar realitzar les actuacions necessàries per a presentar davant de la Conselleria competent la iniciativa de declaració de Paratge Natural Municipal de l'entorn de l'Ermitori de la Magdalena.  
En data 22 de desembre de 2005, per este ajuntament es va acordar aprovar el Protocol de Col·laboració amb la Conselleria de Territori i Habitatge, en virtut del qual la referida Conselleria es va comprometre a prestar suport tècnic continuat a l'Ajuntament i redactar el Projecte de Pla Especial de Paratge Natural Municipal. Per la seua banda l'Ajuntament es va obligar a efectuar les actuacions administratives requerides per a la tramitació i gestió del mencionat paratge.  
En data 1 de febrer de 2006 va tindre entrada en este ajuntament el projecte de Pla Especial, el qual conté els documents exigits en l'article 3 del Decret 161/2004, de 3 de setembre, del Consell de la Generalitat de regulació dels Paratges Naturals Municipals.  
En data 2 de febrer de 2006 l'Ajuntament Ple va acordar, entre altres, sol·licitar a la Conselleria de Territori i Habitatgee la conformitat per a iniciar l'expedient de declaració de Paratge Natural Municipal de l'entorn de l'Ermitori de la Magdalena.  
En data 3 de febrer de 2006 el director general de Planificació i Ordenació Territorial va resoldre atorgar criteri de conformitat positiu a la declaració del referit paratge.  
L'article 6-2 del Decret 161/2004 de 3 de setembre, del Consell de la Generalitat de Regulació de Paratges Naturals establix que en el supòsit de conformitat, una vegada rebuda de la Conselleria la comunicació corresponent, l'Ajuntament sotmetrà el projecte de Pla Especial a informació pública pel termini d'un mes i de l'article 96 en relació amb l'article 83.2 de la Llei Urbanística Valenciana, es desprén que la informació pública dels Plans Especials correspon al Ple.  
Donat l'interés que revist per a la ciutat la protecció dels elements que conté el Paratge de la Magdalena i que el Ple de la corporació es reunix amb caràcter ordinari l'últim divendres de cada mes, a fi a donar la major agilitat possible a la tramitació, i conforme a l'article 57.2 de la Llei de Règim Jurídic de les Administracions Públiques i Procediment Administratiu Comú, es resol:  
1) Exposar al públic pel termini d'un mes a efectes d'al·legacions, el Pla Especial de Paratge Natural Municipal de l'entorn de l'Ermitori de la Magdalena.  
2) Sotmetre este decret a ratificació del Ple en la primera sessió que hi tinga lloc..  
Cosa que fe, pública perquè en prengueu coneixement.  
Castelló de la Plana, 7 de febrer de 2006.. L'alcalde: Alberto Fabra Part.